
[bookmark: _Toc17288196]I. kapituIua.- XEDAPEN OROKORRAK
[bookmark: _Toc17288197]1.- KONTRATUAREN XEDEA
Kontratuaren xedea, agiri teknikoan jasotako irizpide eta lehiaketa prozesuaren ondoren esleituak aurkeztu eskaintzan jasotako xehetasunak oinarri hartuta, Garbitania S.M.k bere jardueren gaineko ikuskaritza zerbitzuaren kontratazio gisa definitzen da. Aipatu ikuskaritza hiru alorretan egin beharko da plegu teknikoetan adierazten den bezala: kontuen ikuskaritza eta legea betetzearen azterketa kontratazio publikoaren eta pertsonalaren kudeaketan. 
Helburu hori Europako Batzordeko Kontratuen Hiztegi Komuneko (CPV) nomenklaturaren 79212000-3 kodeari dagokio.
Pleguek kontratu izaera izango dute. Ondorio guztietarako, baldintza administratibo partikularren agiri honek, baldintza teknikoen agiriak eta horien eranskinek, kontratuko dokumentu izaera izango dute, eta hori horrela izanik, aldeen eskubideak eta betebeharrak arautuko dituzte eta, ados dagoela adierazteko, enpresa esleipendunak sinatu beharko ditu kontratua formalizatzeko ekintzan.
[bookmark: _Toc17288198]2.- LIZITAZIO  ETA HAUTAKETA PROZEDURA ETA ERA
Kontratuaren lizitazioa eta esleipena PROZEDURA IREKI bidezkoa izango da hainbat esleipen irizpideri jarraiki kalitate-prezio erlazio onena oinarri hartuta, eta prozedura horretan kontratazio-organoak justifikatuz aukeratutako izangaiari esleituko zaio kontratua, azaroaren 8ko Sektore Publikoko Kontratuen 9/2017 Legearen (SPKL)  156. artikuluan eta ondorengoetan xedatutakoaren arabera.
[bookmark: _Toc17288199]3.- KONTRATATZAILEAREN PROFILA
SPKLren 63. artikuluaren arabera, eta Garbitaniak duen kontratazio jardueraren inguruko gardentasuna eta informaziora sarbide publikoa erdiestearren, eta beste publizitate bideak erabiltzea kaltetu gabe, lehiatzaileek Garbitania Zero Zabor S.M.ren kontratazio profilera sarbidea izango dute honako helbide elektronikoan: www.garbitania.eus
[bookmark: _Toc17288200]4.- KONTRATUAREN IRAUPENA
Kontratuaren iraupena hiru urtekoa izango da, 2019ko, 2020ko eta 2021eko ekitaldietako kontratuaren xede diren eremuen ikuskapenak barne hartzen ditu. 
[bookmark: _Toc17288201]5.- LIZITAZIOAREN OINARRIZKO AURREKONTUA
Lizitazioaren oinarrizko aurrekontua, gastuaren gehienezko muga bezala operatzen duena eta kontratuaren arabera kontratazio organoak konprometitu dezakeena SPKLren 100. artikulua jarraiki, 33.033 €-koa da (HOGEITAHAMAIRU MILA HOGEITAHAMAIRU MILA), %21ko BEZ barne, kontratuaren bi urtetarako.
[bookmark: _Toc17288202]6.- KONTRATUAREN BALIO ZENBATETSIA ETA LIZITAZIO  PREZIOA 
SPKLren 101. artikulua jarraiki, kontratuaren balio zenbatetsia 27.300 €-koa (HOGEITA SEI MILA HIRUREHUN) izango da, BEZ kanpo eta urtebeteko bi luzapenak barne.
Lizitazio prezioa urteko ikuskaritzaren tarifa izango da, gehienez 9.100€ (BEZ kanpo). Ez da onartuko lizitazio prezioa gaindituko duen proposamenik.
Eskainitako prezioan, kontratatutako prestazioak behar bezala betetzeko egin behar dituzten gastu guztiak barne hartuko dira, alegia, gastu orokorrak, finantzarioak, irabaziak, aseguruak eta laneko denbora, langileen joan-etorria zerbitzua eskaintzen den lekuraino, dietak, beren kargura dauden langile teknikoen ordainsarien hornidurak, tasak eta deskontu mota guztiak, bereziki BEZa; horiek ezingo dira jasanarazi, beraz, esleipen prezioaren partida bereizi gisa, eta Garbitania S.M.k ez du inolaz ere eratortzen den zenbatekoa baino handiagorik ordainduko. Balio Erantsiaren gaineko Zerga banakatuta agertu beharko da eskaintzetan, kontratuari aplikagarri zaion tipoa eta zenbatekoa bereizita, berau arautzen duen arautegiaren arabera.
[bookmark: _Toc17288203]7.- ORDAINTZEKO ERA
Kontratuaren prezioa urtean behin ordainduko da, kontratistak dagokion faktura aurkeztu ondoren. Kontratuaren objektu diren ekitaldi bakoitzaren urteko txostenei dagozkien ikuskapen-lanen urteko prezioa ordainketa bakar batean ordainduko da, kontratistak aldez aurretik dagokion faktura aurkeztu ondoren. Txosten horiek entregatu osteko 15 egunetan egin beharko da faktura hori. Garbitania Zero Zabor S.M. dagokion urteko zenbatekoa ordainduko du, 30 egun naturaleko epean, zerbitzuei dagokien hilabetea amaitu ostean zenbatzen hasita, baldin eta faktura lehen adierazitako epean egin bada, eta erakunde kontratugileak ontzat eman badu.
[bookmark: _Toc17288204]8.- PREZIOEN BERRAZTERKETA
Spklren 103 artikuluak xedatutakoarekin bat, kontratu honi ez dagokio prezioaren berrazterketarik. 
[bookmark: _Toc17288205]9.- BEHIN BETIKO BERMEA
Bere gain hartutako obligazioak beteko dituela bermatzeko, kontratuaren esleipenduna beharturik dago behin betiko bermea aurkeztera, esleitze-zenbatekoaren %5ekoa. (BEZ kanpo).
Berme hori aurkezteko epea hamar Ian-egunekoa izango da, errekerimendua jaso eta biharamunetik zenbatuta, SPKLren 108. artikuluan ezarritako edozein bide erabiliz egin ahal izango da hori.
Bermeak SPKLren 110. artikuluan ezartzen dituen kontzeptuengatik erantzungo du. Bermea itzuliko da, bai guztia edo, hala badagokio, zati bat, SPKLren 111. artikuluan xedaturikoaren arabera, bermearen epea amaitutakoan eta esleipendunak kontratuaren obligazio guztiak bete dituenean.
[bookmark: _Toc17288206]10.- KONTRATUAREN ARAUBIDE JURIDIKOA ETA JURISDIKZIO ESKUDUNA
Kontratuaren prestaketa, esleipen eta aldaketei buruz aldeen artean sor daitezkeen gatazkez jakiteko, aldaketon inpugnazioa SPKLren 204 eta 205. artikuluan xedatutakoa ez betetzean oinarritzen denean, aldaketa esleipen berri baten xede izan behar zuela uste denean, administrazioarekiko auzien jurisdikzio ordena izango da eskuduna.
Hala badagokio, SPKLren 44. artikuluan eta hurrengoetan xedatutakoa jarraiki errekurtsoa Kontratuen Inguruko Errekurtsoen Organoak jarri ahal izango da. 
Kontratuaren ondorioei buruz eta azkentzeari buruz aldeen artean sor daitezkeen gatazkez jakiteko, jurisdikzio ordena zibila izango da eskuduna, aurreko paragrafoan aipatutako kontratu aldaketetan izan ezik. 
[bookmark: _Toc17288207]II. Kapitulua.- KONTRATAZIOA
[bookmark: _Toc17288208]11.- KONTRATATUA IZATEKO GAITASUNA
Prozedura ireki honetan pertsona natural nahiz juridikoek parte har dezakete, espainiar nahiz atzerritarrek, jarduteko gaitasun osoa izan, betiere SPKLren 71. artikuluan jasotako debekuen baten eragiten ez badie eta ekonomia, finantza, tekniko eta lanbide-arloan beren kaudimena egiaztatzen badute.
Era berean, pertsona fisiko edo juridikoek beren kabuz edo ahalorde askietsiaren bidez baimendutako ordezkarien bitartez kontratatu ahal izango dute. Pertsona juridikoen ordezkariek, ordezkari izateko ahalmena dutela frogatu beharko dute agiri bidez. Kontratatzeko gaitasunik eza dakarten arrazoiak ordezkariari ere aplikatuko zaizkio. Halaber, kontratua gauzatzeko beharrezkoak diren elementu materialak eta langileak dituen antolaketa bat izan beharko du.
Pertsona juridikoei ez zaie kontraturik esleituko, baldin eta estatutuen edo sorrerako araudiaren arabera, berezko dituen helburua, xedea edo jarduera-esparrua kontratuaren prestazioekin bat ez badatoz. Europako Batasuneko enpresei edo Europako Ekonomia Eremuaren Akordioa izenpetzen duten estatuei dagokienez, SPKLren 67 eta 68 artikuluetan ezarritakoari jarraituko zaio.
[bookmark: _Toc518046208][bookmark: _Toc17288209]12.- PROPOSAMENAK, DOKUMENTAZIOA ETA AURKEZTEKO EPEA
1.- Eskaintzaile bakoitzak proposamen bakarra aurkeztu ahal izango du. Enpresa elkartuek ezingo dute banakako proposamenik aurkeztu eta, hori egiten badute, ez zaizkie onartuko ez banakakoak eta ez elkartearenak.
2.- Proposamen guztiak dagokien parte hartzeko eskaera orriarekin aurkeztuak izango dira (I. eranskina).
3.- Proposamenak aurkezteko epea iragarkia argitaratzen den hurrengo egunetik hasita 15 egunetara amaituko da. Garbitania Zero Zabor sozietateko bulego nagusietan aurkeztu behar dira (Lastaola poligonoa 3- A12 eraikina – Ereñotzu Auzoa 20120- Hernani. Gipuzkoa), bertan sarrerari erregistroa emanez. (Ordutegia: 9:00-14:00).
4.- Eskaintzaileak bere proposamena postaz bidaltzen badu, Postetxean bidalketa egin duen eguna justifikatu behar du eta egun berean eskaintza bidali duela jakinarazi posta elektronikoz (info@garbitania.eus). Bi baldintza horiek ez baldin badira betetzen edo bidali izanaren berri ematen duen jakinarazpena proposamenak jasotzeko jarritako epea amaitu ostean jasotzen bada, eskaintza hori ez da onartuko.
Dena den, jarritako epea igaro eta hurrengo hamar egun naturalak igaro ostean ez bada proposamena jaso, orduan ez da kasu batean ere onartuko.
5.- Administrazio-klausula partikularren agirian xedatutakoari egokitu beharko zaizkio interesdunen proposamenak, eta haiek aurkezteak esanahi duena da enpresaburuak baldintzarik gabe onartzen duela klausula edo baldintza horien guztien edukia eta orobat proiektua eta preskripzio teknikoen orria, inolako salbuespen edo erreserbarik gabe.
[bookmark: _Toc518046209][bookmark: _Toc17288210]13. LIZITATZAILEEI INFORMAZIOA 
Kontratazio organoak SPKLren 138.3 artikuluak xedaturiko jarraituz, lizitazio prozeduran interesdunak informazio gehigarria edo osagarria eskatzen badu, Administrazio kontratatzaileak, proposamenak jasotzeko ezarririko muga-eguna baino gutxienez sei (6) egun lehenago eman beharko du, betiere, eskaera hori aurreko datarekiko gutxienez hamabi (12) egun lehenago aurkezten bada.
[bookmark: _Toc518046210][bookmark: _Toc17288211]14. KONFIDENTZIALTASUNA
SPKLren 133. artikuluaren arabera, Garbitania Zero Zabor S.M.k ez du zabalduko enpresariek emandako informaziorik, baldin eta haien eskaintza aurkeztean konfidentzialtzat jo badute. 
Konfidentzialtasun-izaerak eragiten die, besteak beste, sekretu tekniko edo komertzialei, eskaintzen alderdi konfidentzialei eta gainerako beste edozein informaziori, baldin eta eduki hori lehia faltsutzeko erabili ahal bada, izan lizitazio-prozedura honetan, izan beste hurrengo beste batzuetan.
Kontratazio-organoaren konfidentzialtasun betebeharra, eta haren mendean dauden zerbitzuena, ezingo da zabaldu esleipendunaren eskaintzaren eduki osora. 
Konfidentzialtasunaren betebeharrak, halaber, ezingo du eragotzi egindako kontratuen zati ez konfidentzialak publikoki argitaratzea, betiere Izaera Pertsonaleko Datuen Babeserako abenduaren 13ko 15/1999 Lege Organikoan ezarritako errespetatuz. 
Kontratistak errespetatu egin beharko du kontratua egiten eskuratu duen informazioa, baldin orrietan edo kontratuan izaera hori eman bazaio, edo bere izaera beragatik halakotzat jo bada. Betebehar horri informazio eskuratu eta bost (5) urteko epean eutsi beharko zaio.
[bookmark: _Toc518046211][bookmark: _Toc17288212]15. ESKAINTZEN EDUKIA
Eskaintzak, kontratazio organoari zuzenduak, hautagaiak sinatuta HIRU GUTUN-AZAL itxitan iragarkian adierazitako lekuan aurkeztuko dira. Gutun azal hauetan, era berean, gutun-azalaren izendapena eta "Prozedura irekia Garbitania Zero Zabor S.M.-ek ikuskaritza zerbitzua kontratatzeko" testua adieraziko da. Gutun-azalen izendapena honakoa da:
· A GUTUN-AZALA: Administrazio-dokumentuak
· B GUTUN-AZALA:  Balio-iritzien bidez aztertuko den dokumentazioa
· C GUTUN-AZALA: Proposamen ekonomikoa eta modu automatikoan kuantifika daitezkeen agiriak
Gutun-azaletan sartutako dokumentuek originalak edo indarrean dagoen legediaren arabera balioztatutako kopiak behar dute izan.
Gutun-azal bakoitzean, sartutako dokumentuen zerrenda zenbakituaz gain honako dokumentazioa aurkeztuko da:
A GUTUN-AZALA
· Lizitatzaileak ARDURAPEKO AITORPENA aurkezteko bi modu izango ditu: Ardurapeko Aitorpena beteta edo EUROPAR BATASUNEKO KONTRATAZIOKO AGIRI BAKARRA (EKAB) aurkeztuta.
· Lizitatzailearen ARDURAPEKO AITORPENA, SPKLren 140. eta 141. artikuluak jarraituz, Administrazioarekin kontratatzeko legez ezarritako baldintzak betetzen dituela adierazten duena (eredu gisa III. Eranskina). Kasu horretan, esleipen proposamena egiten zaion lizitatzaileak, kontratuaren esleipena egin aurretik, aitorpenean adierazitako dokumentu guztiak dituela eta benetakoak direla egiaztatu beharko ditu kontratazio-organoaren aurrean. Adierazpenean lizitatzaileak honako hauek azaldu behar ditu: 
- Sozietatea baliozki eratuta dagoela; daukan helburu soziala kontuan hartuta, lizitazioan parte har dezakeela; eta adierazpena sinatu duenak proposamena aurkezteko eta sozietatearen izenean aritzeko eskumena duela. 
- Sailkatua dagoela edo, hala badagokio, kaudimen ekonomiko, finantzario eta tekniko edo profesionaleko baldintzak betetzen dituela.
- Ez duela bere kasa eta ezta hedaduraz ere kontratatzeko debekurik, 2017ko SPKLren 71.3 artikuluaren arabera. 
- Jakinarazpenak jasotzeko posta elektronikoko helbide bat. Kontratazio-organoak jakinarazpenak helbide horretara bidaltzea erabakitzen duenean. 
- Enpresaburuak beste enpresa batzuen kaudimena eta baliabideak erabiltzea aukeratzen badu, SPKLren 75. artikuluari jarraikiz, enpresa horiek erantzukizunpeko adierazpen bana aurkeztu behar dute, horrelakoetan jaso behar den informazio guztiarekin, Europako kontratazio-agiri bakarraren formulario normalizatuaren arabera. 
[bookmark: _Hlk523468913]- Enpresak beste erakunde batzuen ahalmena erabiltzen badu, erakunde horien idatzizko konpromisoa aurkeztu behar du, ahalmen hori erabili ahal izango duela egiaztatzeko.
 - Enpresaburu batek baino gehiagok aldi baterako elkarte moduan lehiatzen badute, enpresek erantzukizunpeko adierazpen bana aurkeztu behar dute, horrelakoetan jaso behar den informazio guztiarekin, Europako kontratazio-agiri bakarraren formulario normalizatuaren arabera. Horri aldi baterako elkartea eratzeko enpresaburuen konpromisoa gehitu behar zaio.
- Atzerriko enpresek, kontratua Espainian gauzatu behar bada, erantzukizunpeko adierazpenaz gain, beste bat aurkeztu behar dute, non Espainiako maila guztietako epaitegien eta auzitegien jurisdikzioari men egingo diotela azalduko duten, kontratua dela eta zuzenean edo zeharka sortzen diren intzidentzia guztiak ebazteko eta, hala badagokie, dagokien atzerriko jurisdikzioari uko egiten diotela adieraziko duten. 
Kontratazio-organoak edo kontratazio mahaiak egiaztagiri guztiak edo batzuk aurkeztea eska diezaiekete hautagai edo lizitatzaileei, baldin eta adierazpenaren indarraldi edo fidagarritasunaren gaineko arrazoizko zalantzak badituzte, prozedura egoki gauzatzeko ezinbestekoa bada eta, betiere, kontratua esleitu baino lehen. Dena den, enpresaburuak Sektore Publikoko Lizitatzaileen eta Enpresa Sailkatuen Erregistro Ofizialean izena emanda badaude edo Europar Batasuneko estatu-kideren baten datu-base nazionalen batean ageri badira, eta datu horiek aipaturiko organoak doan eskuratzeko modukoak badira, ez dute erregistro eta datu-base horietan jasotako datuen egiaztagiri edo frogagiririk zertan aurkeztu. Aurreko ataletan aipaturiko ahalmenari, kaudimenari eta kontratatzeko debekurik ezari buruzko baldintzak bete behar dira hala eskaintza aurkezteko epea amaitzen denean nola kontratua burutzen denean.
· Bestela, adierazpen hori EUROPAKO KONTRATAZIO-AGIRI BAKARRAREN (EKAB) formularioaren arabera egin eta sinatu beharko da, nork sinatu duen zehaztuta. Behar bezala bete ondoren, dokumentu hori inprimatu, sinatu eta A gutun-azalean sartu behar da. 

· Bestalde, hala badagokio, aldi baterako enpresa elkarte bat eratzeko konpromisoa jasotzen duen dokumentu edo agiria; proposamena enpresa-elkarte batek egiten badu, elkarte horretan sartuta lehiatu nahi duten enpresaburuek hura osatzen dutenen izenak eta beste gorabeherak adieraziko dituzte, hala nola bakoitzak zer-nolako parte-hartzea daukan hartan eta guztiek euren gain hartzen dutela aldi baterako elkarte bat formalki osatzeko konpromisoa, esleipena egokitzen bazaie. 
B GUTUN-AZALA
Kontratazio mahaiari zerbitzuaren balorazioa egitea ahalbideratzen duten dokumentuak aurkeztuko dira gutun-azal honetan. Lizitatzaileek aurkeztu beharreko Txosten Teknikoak ahalik eta gehien zehaztuko du nola gauzatu kontratu honen xede diren lanak.
Txosten teknikoak ondorengo eta plegu teknikoetan adierazitako puntuak jarraituko ditu, besteak beste: 
· Egin beharreko lanen deskribapen zehatza
· Lanak burutuko dituen talde teknikoaren formakuntza eta esperientzia
· Lanak burutuko dituen lan taldearen euskaraz komunikatzeko gaitasuna
· Lanen exekuzioa burutzeko epea
Gutun-azal honetan ezingo da sartu formula bidez baloratu beharreko informaziorik. Hala gertatuz gero, eskaintza baztertua izango da eta ez dira C gutun-azalak irekiko.
C  GUTUN AZALA
· Proposamen ekonomikoa II. eranskinean agertzen den ereduari estu atxiki beharko zaio. Agiri honetan aurkeztutako prezioetan kontratu honek eragindako edo eragingo dituen gastu guztiak egon behar dute sartuta.
[bookmark: _Toc518046212][bookmark: _Toc17288213]16.- KONTRATUA ESLEITZEKO IRIZPIDEAK
Proposamenak balioesteko eta eskaintzarik onena zein den zehazteko, hainbat esleipen-irizpide hartuko dira kontuan, kalitate-prezio erlazio onenean 
1.- Modu automatikoan kuantifika daitezkeen irizpideak. Guztira 70 puntu
1.1.- Eskainitako prezioa. Gehienez 70 puntu.
Onarturiko proposamenei dagozkien eskaintza ekonomikoen puntuazioa honela burutuko da:   
· Eskaintzarik ekonomikoenak gehienezko puntuazioa izango luke (60 puntu)
· Lizitazioan jasotako prezioak zero puntu
· Gainontzeko eskaintzen puntuazioa aurreko bi baldintzen arabera sortutako proportzioaren arabera kalkulatuko dira.
2. Balio-iritzien bidez ebalua daitezkeen irizpideak (B gutun-azalean sartzekoak): gehienez 30 puntu. 
[bookmark: _Toc518046213]Memoria teknikoa balio-iritzien bidez ebaluatuko da 15. atalean B GUTUN AZALAri dagokionez jasotzen dena jarraituta eta ondorengo puntuak kontuan hartuta: 
· Egin beharreko lanen deskribapen zehatza: gehienez 10 puntu.
Entregatu beharreko txostenen formatua eta atalak baloratuko dira
· Lanak burutuko dituen talde teknikoaren formakuntza eta esperientzia
Ikuskaritza lanak egingo dituzten langileen esperientzia eta formakuntza maila (urtetan) baloratuko dira: gehienez 10 puntu.
· Lanak burutuko dituen euskaraz komunikatzeko gaitasuna.
Langileen euskaraz komunikatzeko gaitasunak baloratuko dira proposamenean euren maila adieraziz. Gehienez 5 puntu.
· Lanen exekuzioa burutzeko epea. Gehienez 5 puntu.
[bookmark: _Toc17288214]17- ESKAINTZA BEREZIKI BAXUAK
Kontratu honetan anormaltasun-presuntzioko beherapenik dagoen ikusteko, Administrazio Publikoetako Kontratuen legearen Erregelamendu Orokorrean 85. artikuluak ezartzen dituen irizpideak erabiliko dira. Halako kasuetan SPKLren 149. artikuluan aurreikusitako prozedura izapidetu beharko da, non dagokion zerbitzuaren aholkularitza teknikoa eskatuko den. Kasu guztietan ere, kontratazio organoek baztertu egingo dituzte eskaintzak, baldin eta, azpikontratazioari buruzko araudia urraturik, egiaztatzen badute ez-ohiko beherapena dutela, edo egiaztatzen badute ez dituztela betetzen ingurumenaren, gizarte-gaien edo lanaren alorrean, nazio mailan zein nazioartekoan, aplikatzen diren betebeharrak; ezta indarrean dauden hitzarmen kolektibo sektorialak ere. 
Nolanahi ere, ulertuko da justifikazioak ez duela azaltzen era egokian lizitatzaileak proposatutako prezio edo kostuen maila baxua, noiz eta justifikazioa osatu gabea denean edo hipotesi edo jarduera desegokietan oinarritzen denean ikuspegi tekniko, juridiko edo ekonomikotik.
Anormaltasun-presuntzioan egon den enpresari adjudikatu bazaio kontratua kontratazio-organoak bermatu egingo du kontratua egoki betetzea, zerbitzuetan, obretan edo kontratatutako horniketetan kalitate-jaitsierarik egon ez dadin. 
[bookmark: _Toc17288215]18- PROPOSAMENAK IREKITZEA
[bookmark: _Hlk518634089]Kontratazio Mahaiak A gutun-azalak ireki eta berorietako administrazio-agiriak kalifikatuko ditu. Beharrezkoa bada, gehienez ere hiru egutegi-eguneko epea emango dio lizitatzaileari, aurkeztutako dokumentazioan zuzendu beharreko akatsak edo gabeziak zuzendu ditzan.
Gero, B gutun-azalak ireki eta aztertuko dira, balio-iritzi baten arabera haztatzekoak diren irizpideak biltzen dituzte gutun-azal horiek, zehazki. “B” gutun-azaleko edukiak balioesteko ardura duen organoari igorriko dizkio, eta proposamen ekonomikoa jendaurrean ireki aurretik balioespen-txostena itzuli beharko dio hark. Horrez gain, beharrezkoak iruditzen zaizkion txosten teknikoak eskatu ahal izango ditu, baldintza-agiri honetan xedatutako irizpideen eta haztapenen arabera horiek balioesteko.   
Kontratazio Mahaia (berriro) bilduko da, kontratatzailearen profilean (http: //www.garbitania.eus) adierazitako lekuan, egunean eta orduan, jendaurreko ekitaldian, eta, onartutako enpresa lizitatzaileei helarazitako komunikazioan, balio-iritzi baten mendeko irizpideei esleitutako haztapena jakinaraziko die. Ondoren, “C” gutun-azalak irekitzera joko da.
Balio-iritzi baten mendeko haztapen-irizpideak (B gutun-azala) eta automatikoki haztatzen diren irizpideak (C gutun-azala) balioetsita, puntuaketa hoberena lortu duenaren aldeko esleipen-proposamena helaraziko dio kontratazio-organoari Kontratazio Mahaiak. 
[bookmark: _Toc518046214][bookmark: _Toc17288216][bookmark: _Hlk518568389]19. DOKUMENTUEN ERREKERIMENDUA
Kontratazio-organoak kalitate prezio erlazioan proposamen hoberena egiten duen eskaintza aurkeztu duen lizitatzaileari errekerimendua egingo dio aginduzko honako agiri hauek aurkezteko gehienez ere hamar (10) egun balioduneko epean, errekerimendua jaso eta hurrengo egunetik zenbatzen hasita.
1.- Enpresarien jarduteko gaitasun osoa honela ziurtatuko da:
a) Enpresaburua pertsona fisikoa baldin bada, NANa. Enpresaburua pertsona juridikoa baldin bada, eraketa-eskritura edo moldaketa agiria, estatutuak edo fundazio-egintza aurkeztuta, horietan beren jarduera erregulatzen duten arauak agertzen badira, eta dagokion Erregistro Publikoan behar bezala inskribatuak egon behar dute (pertsona juridikoaren baitako erregistroan). Era berean, Identifikazio Fiskalaren Zenbakia, ordezkariaren NANaren kopia eta ordezko legez ari bada baita horretarako ahalorde askietsia ere.
b) Enpresaburuak espainiarrak ez direnean baina bai Europako Erkidegoko kide diren estatuetako kideak, ezarrita dauden estatuko legeriaren arabera, dagokien Erregistroan inskribatuta daudela egiaztatu behar dute, edota zinpeko adierazpena edo ziurtagiri bat aurkeztu, Europar Erkidegoan aplikatu beharreko xedapenen arabera.
c) Espainiarrak ez diren gainerako enpresaburuek, euren jarduteko gaitasuna, jatorriko Estatuan kokatutako Españako Misio Diplomatiko Iraunkorrak edo enpresaren helbidea lekutua dagoen lurraldeko Ofizina Kontsularrak jaulgitako informe bidez.
2.- Enpresaburuaren kaudimen ekonomiko eta finantzieroa:
Ekonomia eta finantza-kaudimenaren justifikazioa SPKLren 87. artikuluan ezartzen duenaren arabera egingo da, ondorengo agiriak aurkeztuz:
Azken hiru urteetako negozio bolumena. Nahikoa izango da azken hiru urteetan izandako bolumen handienaren zifra gutxienez 54.000€ (BEZ kanpo) euroko balioara iristea. Merkataritza Erregistroan edo dagokion erregistroan aurkeztutako urteko kontuen bidez egiaztatuko da. Kontuak erregistro ofizialetan aurkeztera behartuta ez dauden enpresariek legezko kontabilitate liburuak aurkez ditzakete, ordezko egiaztapen gisa.
3.- Enpresaburuaren kaudimen tekniko eta profesionala:
Kaudimen tekniko eta profesionalaren justifikazioa SPKLren 90. artikuluan ezartzen duenaren arabera egingo da, ondorengo agiriak aurkeztuz:
Kontratuaren xedean jasotzen den moduko hondakinen transferentziaren eremuan azken hiru urteetan egindako gutxienez hiru lanen deskribapena, prozedura honetan adierazten den zenbatekoaren berdina edo handiagoa duena, zeinetan zehaztuko diren lan horren zenbatekoa, datak eta horren hartzaile publiko eta pribatuak.
Enpresek, organo eskumendunak igorri edo onetsitako ziurtagiriak aurkeztuko dituzte, hartzailea sektore publikoko entitate bat denean; aldiz, hartzailea sektore pribatukoa bada, horrek igorritako ziurtagiria aurkeztuko dute, edo, bestela, enpresariaren aitorpen bat, non adieraziko duen azken hiru urteetan egindako hiru lanen xedeak kontratu honekin bat egiten duela.
4.- Indarreko xedapenek ezarritako zergabetebeharrak eta gizarte-segurantzarekikoak betetzeari dagokionez egunean dagoen egiaztapena.

5.- Ekonomia Jardueren gaineko Zergan, kontratuaren xedeari dagokion epigrafean, alta emanda dagoela egiaztatzea, alta aurkeztuz, indarrean den ekitaldiari badagokio, edota Jardueren gaineko Zergaren azken ordainagiria, gainerakoetan; eta bi egoeratako edozeinetan, aipatutako zergaren matrikulan baja eskatu ez izanaren erantzukizunpeko aitorpena.
6.- Kontratua gauzatzeko beharrezko dituen eta atxikitzera konprometitu den baliabideak benetan badituela (giza baliabideak eta baliabide materialak) ziurtatzen duten agiriak. Agiri horien artean lantaldea osatzen duten langile bakoitzaren titulazioa eta lan esperientzia egiaztatzen duten agiriak erantsi beharko dira. 
7.- Empresaria Sektore Publikoko Lizitatzaileen eta Enpresa Sailkatuen Erregistroan, Ogasun eta Ekonomia Saileko Kontratisten Erregistro Ofizialean, edota Europar Batasuneko Estatukide baten datu base nazional batean inskribaturik egonez gero, eta aipatu organoek erregistro horietara doaneko sarbidea badute, ez da behartuta egongo erregistro horietan jasotako datuen justifikazio-dokumenturik edo ziurtagirik aurkeztera.  
8.- Behar den kasuan enpresa elkartuaren eratzearen ziurtagiri legala.
9.- Behin betiko bermea eratu duela egiaztatzen duen agiria.
Errekerimendua ezarritako epean behar bezala betetzen ez bada, lizitatzaileak bere eskaintza atzera bota duela ulertuko da, eta dokumentazio bera eskatuko zaio hurrengo lizitatzaileari, eskaintzak sailkatu diren ordenari jarraituz.
[bookmark: _Toc17288217]20.- ESKAINTZAK SAILKATZEA ETA KONTRATUA ESLEITZEA
[bookmark: _Hlk518634600]Kontratazio-organoak, dagozkion txosten teknikoak aztertu ondoren, proposamenak irekitzen diren hurrengo egunetik zenbatzen hasita, gehienez ere bi (2) hilabeteko epean, kontratuaren esleipena egingo du. Esleipena epe horretan egin ezean, enpresariak eskubidea du bere proposamena erretiratzeko eta jarritako bermea itzul dakion. Esleipenaren erabaki arrazoitua, kontratazio organoak emango du bost (5) laneguneko epean eskatutako dokumentuak jasotzen direnetik. Gainera erabaki hori hautagaiei edo lizitatzaileei jakinaraziko zaie eta kontratazio-organoaren kontratugilearen profilean (www.garbitania.eus) argitaratuko da gehienez hambost (15) eguneko epean. 

Hautagaiei eman beharreko informazioari dagokionez, SPKLren 151. artikuluan aurreikusitakoa aplikatuko da. Interesatuek hala eskatzen dutenean, eta eskaera jasotzen denetik zenbatzen hasita gehienez ere hamabost (15) eguneko epean, beren hautagaitza edo proposamena kanpoan uztearen arrazoiei nahiz esleipendunaren proposamenetik esleipenerako erabakigarriak izan diren ezaugarriei buruzko informazioa emango zaie. Kasu horretan, kontratazio organoak ezingo ditu jakinarazi esleipenari buruzko zenbait datu, bere iritziz, behar bezala arrazoituta, SPKLren 155 artikuluan xedatzen diren egoerak ematen badira. Aurkeztutako proposamenak, onartuak nahiz ireki gabe baztertuak edo ireki ondoren atzera botatakoak, espedientean artxibatuko dira. Kontratua esleitu eta errekurtsoak jartzeko epea errekurtsorik jarri gabe amaitzen denean, proposamenekin batera aurkeztutako dokumentazioa interesatuen eskura geratuko da.
[bookmark: _Toc17288218]21.- KONTRATUA FORMALIZATZEA
[bookmark: _Hlk518634632]Garbitania Zero Zabor S.M.-ko organo eskudunak esleipena egin eta hori jakinarazi ondoren, kontratua administrazio-dokumentuan formalizatu behar du. Esleipendunak gehienez ere 15 laneguneko epean, kontratuaren sinatzea burutu behar du eta agiri hori aski titulu izango da edozein erregistro publikotara iristeko.
Kontratistari egozteko moduko arrazoiengatik kontratua ez bada formalizatzen aipaturiko epearen barruan, Garbitania Zero Zabor S.M.-k suntsiaraztea erabaki dezake, baita behin betiko bermea bahitu edo konfiskatzea ere.
Kontratua formalizatzeko ekitaldi berean, kontratua izenpetzeaz gain, esleipendunak Administrazio Klausula Berezien Agiria eta Baldintza Teknikoen Agiria izenpetuko du, horrela agertuz baduela horien berri eta ados dagoela.
Kontratua formalizatzea ezinbesteko betebeharra izango da edozein ordainketa bideratzeko.
[bookmark: _Toc17288219]III. Kapitulua.- KONTRATUA GAUZATZEA
[bookmark: _Toc17288220]22.- KONTRATUA GAUZATZEKO BALDINTZA OROKORRAK
[bookmark: _Hlk518634680]Kontratua ondorengo baldintza orokorrak jarraituz beteko da: 
– Kontratistak kontratua beteko du ezarritako moduan eta baldintzetan, Administrazio-klausula Partikularren agirian, Agiri Teknikoan eta kontratistaren eskaintzan jasotakoa betez. Gainera, kontratistak bete egin beharko du Garbitania Zero Zabor S.M.k agindutakoa kontratua interpretatzean. 
– Kontratuak lan arloan, gizarte-segurantzan eta laneko segurtasun eta osasunaren arloan aplikagarri diren lege- erregelamedu- eta hitzarmenezko xedapenak bete beharko ditu.
– Kontratua kontratistaren arrisku eta menturara beteko da.
– Garbitania Zero Zabor S.M.k edozein momentutan eta beharrezko diren edozein baliabiderekin zuzendu, egiaztatu eta gainbegiratu ahal izango du kontratutik eratortzen diren betebeharrak modu egokian betetzen direla. 
Kontratistak Garbitania Zero Zabor S.M.tik eskatzen zaizkion datu guztiak eman beharko ditu, betiere kontratuaren objektu den prestazioarekin lotuta dauden kasuan. Gainera, eskatzen zaion laguntza eman beharko du inolako gainkosturik gabe eta kontratatutako zerbitzuarekin lotuta dagoen edozein dokumentazioarekiko (laborala, administratiboa, etab.) sarbidea erraztu beharko du.
Kontratistak ezingo ditu oztopatu Garbitania Zero Zabor S.M.k egiten dituen egiaztapen eta kontrol lanak.
– Kontratuaren prestazioa betetzeko behar diren langileak kontratistaren enpresaren langileak izango dira soilik eta enpresariarenak izango dira eskubide eta betebehar guztiak langile horiekiko. Hortaz, euren lan-harremanaren ondorioz sortzen diren erreklamazioak ezingo dira Garbitania Zero Zabor S.M.ri zuzendu. 
Kontratista izango da kontratuaren exekuzioan lan egiten duten langileen edozein ezbeharren edo erreklamazioren aurrean (judizialak edo judizioz kanpokoak) erantzule bakarra; izan langile horiek propioak edo eman daitekeen azpikontrataziorenak. Ondorioz, Garbitania Zero Zabor S.M. ez da eremu laboral edo fiskalean kontratistak zuzenean edo zeharka hartutako obligazioen erantzule izango ezta Gizarte Segurantzarekiko hartutako obligazioen erantzule ere. Era berean, kontratistak kontratua betetzea dela eta ematen diren ezbeharrengatik erantzungo du soilik. 
– Kontratistak Europar Parlamentuko eta Kontseiluko 2016ko apirilaren 27an  onartutako 2016/679 Erregelamenduak (EB) ezarritakoak bete beharko ditu, pertsona fisikoen datu pertsonalen tratamenduari eta berauen zirkulazio libreari dagokionez. Arau horiez gain, datuen tratamenduaren alorrean aplikagarri den beste edozein xedapen ere jarraitu beharko du kontratistak kontratua indarrean dagoen bitartean.  
[bookmark: _Hlk11242351]– Kontratistak hondakinen kudeaketa gaietan, Europako, estatuko eta autonomia erkidegoko unean uneko arau guztiak bete beharko ditu.
– Kontratistak gutxienez kontratua indarrean dagoen bitartean, agiri honetan eta agiri teknikoan eskatzen diren aseguruak kontratatuak izan beharko ditu.  
[bookmark: _Toc17288221]23.- KONTRATUA GAUZATZEKO BALDINTZA BEREZIAK
Kontratistek zein azpi kontratistek baldintza berezi hauek bete beharko dituzte kontratua gauzatzeko:
Sozialak: Kontratu honek indarrean dauden lege eta erregelamendu xedapenak zein xedapen konbentzionalak bete beharko ditu, lan arloari, Gizarte Segurantzari eta laneko segurtasun eta osasunari dagokienez.
Lizitatzaileek, esleipendun izanez gero, kontratuaren xede den jarduera gauzatuko duten langileei aplikatzeko hitzarmen kolektiboa zein den adierazi beharko dute.
Era berean, kontratua esleitu eta gero, derrigortuta egongo dira langileei egiazki ezartzen zaizkien lan baldintzei buruz eskatutako informazio guztia ematera. 
Kontratua gauzatu bitartean, esleipendunak hitzarmen kolektibo aplikagarrian jasotzen den lansaria ordaindu beharko du, langileari dagokion kategoria profesionalaren arabera, eta ordaindu beharreko lansaria inola ere ez da hura baino txikiagoa izango. 
Baldintza horiek ez betetzea kontratua suntsiarazteko arrazoi izango dira. 
[bookmark: _Toc17288222]24.- HIZKUNTZA BETEBEHARRAK
Hizkuntzari dagokionez, kontratu honek nahitaez bete behar du hizkuntza ofizialtasun bikoitzaren araubidea, Euskal Autonomia Erkidegoko Autonomia Estatutuaren 6. artikuluan ezarria eta Euskararen erabilera normalizatzeko azaroaren 24ko 10/1982 Oinarrizko Legean eta hori garatzen duten arauetan erregulatua.
Enpresa esleipendunak Garbitania Zero Zabor S.M.ren hizkuntz araudiaren arabera jokatuko du, kontratuaren xede diren jarduera guztietan; eta beraz, enpresak Garbitania Zero Zabor S.M.k dituen ahozko zein idatzizko harremanak enpresa honek lan hizkuntzaren araberakoak izango dira.
Kontratuaren xede diren azterlan, txosten, proiektu eta bestelako lanak euskaraz egingo dira, softwareetako testuzko eta soinuzko interfazeak barne.
[bookmark: _Toc17288223]25.- SEGURTASUNA ETA OSASUNA
Kontratuaren xede den zerbitzu-ematearen eremuan segurtasun eta osasunaren erantzulea kontratista denez, aplikatzekoak diren arau juridikoak eta teknikoak beteko ditu.
Garbitania Zero Zabor S.M-ek eskubidea izango du prebentzio-arloan egokia iruditzen zaion dokumentazioa eskatzeko kontratuak irauten duen bitartean. Beraz, kontratuaren esleipendunak Garbitania Zero Zabor S.M-ren aurrean Gizarte Segurantza eta Lan Osasunaren arloko betebeharrak betetzen dituela ziurtatu beharko du.
[bookmark: _Toc17288224]26.- KONTRATISTAREN ERANTZUKIZUNA KONTRATUA GAUZATU BITARTEAN HIRUGARRENGOEI EGINDAKO KALTEENGATIK
2017ko SPKLren 196. artikuluan xedatutakoaren arabera, kontratista izango da kontratua gauzatzeko behar diren eragiketen ondorioz sortzen diren kalteen erantzulea.
[bookmark: _Toc17288225]27.‑ EKIPAMENDU ETA BITARTEKO PERTSONALAK
Kontratistak ekipamendu eta bitarteko pertsonal egokiekin gauzatu beharko ditu lanak, eta horien jardueratik ondorioztatzen diren beharrei erantzungo die une oro.
[bookmark: _Toc17288226]28.‑ BITARTEKO MATERIALAK
Kontratistak bere proposamenean sartu dituen bitarteko tekniko guztiak jarriko ditu, eta, oro har, lanak ondo gauzatzeko beharrezkoak diren guztiak ere bai.
Eskaintzan sartutako baliabide teknikoak ordezteko, Garbitaniak onespena eman behar dio, aurrez proposamen justifikatua aurkeztuta.
[bookmark: _Toc17288227]29.- BAIMENAK
Kontratistak zerbitzua hasi eta gauzatzeko beharrezko diren eta ezein erakunde publiko zein pribaturen arauetan xedatuta dauden baimen, lizentzia eta autorizazioak kudeatzeko betebeharra izango du eta Administrazioak horretarako behar dituen dokumentuak eskatuko dizkio. 
[bookmark: _Toc17288228]30.- KONTRATUAREN ALDAKETAK
Garbitania Zero Zabor S.M.-k kontratua aldatu ahal izango du, interes publikoagatik edo ustekabeko kausak sortzen direnean, eta kontratistak ez du inolako kalte-ordainetarako eskubiderik izango, betiere SPKLren 203tik 207 bitarteko artikuluetan ezartzen duenaren kalterik gabe.
[bookmark: _Toc17288229]31.- LANEN KONTROLA
Lanak eta batez ere horiek burutzeko erabilitako baliabideen kalitate kontrolak Garbitania S.M-ko ekipo teknikoaren parte-hartzearekin egingo dira.
[bookmark: _Toc17288230]32.- LANAK ONARTZEA
1.- Kontratua guztiz betetzat emango da, bere xede den prestazioa osotasunean betetzen denean ezarritako baldintzen arabera, Garbitania Zero Zabor S.M.ren onarpenarekin.
2.- Egindako lanek ez badituzte onartzeko behar diren baldintzak betetzen, dagozkion aginduak emango zaizkio esleipendunari aurkitutako akatsak zuzen ditzan eta horretarako ezarritako epean bere obligazioak bete ditzan, eta agindu horiek bete arte ez zaizkio lanak onartuko. Emandako epean ez baditu aginduak betetzen, kontratua deuseztatu egingo da eta fidantza galduko du.
[bookmark: _Toc17288231]33.- ZIGORRAK KONTRATISTARI KONTRATUA EZ BETETZEAGATIK
a) Berandutze-zigorrak
Kontratistak, berari dagozkion arrazoiak medio, plegu hauetan jasotako edozein epe beteko ez balu, Garbitania Zero Zabor S.M.-k kontratua suntsiaraztea erabaki dezake, edota egindako hutsegite bakoitzeko eguneko zigorra ezar diezaioke kontratistari. Zigorraren zenbatekoa egun bakoitzeko SPKLren 193. artikuluan zehazten den proportzioan egingo da. 
b) Kontratatutako prestazioaren betetze akastuna edo kontratu-baldintzen ez betetzeagatik zigorrak
Kontratistak, berari dagozkion arrazoiak medio, kontratuan definitzen diren prestazioak partzialki betetzen ez baditu Garbitania Zero Zabor S.M.-k kontratua suntsiaraztea erabaki dezake, edota egindako hutsegite bakoitzeko eguneko zigorra ezar diezaioke kontratistari Zigorraren zenbatekoa egun bakoitzeko jasan beharreko akatsarekiko proportzionala izango SPKLren 192. artikulua jarraiki ezarriko da. 
Zigorrak kontratistari guztira edo zati baten ordainketa gisa ordaindu beharreko kantitateetatik kenketa eginez gauzatuko dira. Hori ezinezkoa denean, bermetik kenduko dira kantitate horiek eta bermea gainditzen duena erreklamatu egingo da.
[bookmark: _Toc17288232]34.- KONTRATUA BERTAN BEHERA UZTEKO ARRAZOIAK
Kontratua bertan behera uzteko arrazoiak SPKLren 211. eta 313. artikuluetan ezarritakoak dira.
[bookmark: _Toc17288233]35.- DATU PERTSONALAK BABESTEA
[bookmark: _Hlk518635442]Kontratazio honek berarekin izaera pertsonaleko datuetan sartzea dakarrenean, enpresa kontratistak SPKLaren Hogeita Bosgarren Xedapen Gehigarrian xedatutako betebeharrak bete beharko ditu, abenduaren 5eko Datu Pertsonalen babeserako eta eskubide digitalen bermeari buruzko 3/2018 Lege Organikoari eta hori garatzen duen araudiari dagokionez.
Kontratuari esker lortu dituen datu pertsonal automatizatuak Garbitania Zero Zabor S.M.-k agindutakoaren arabera tratatuko ditu enpresa esleipendunak, eta ezingo ditu aplikatu edo erabili kontratuan agertzen den helbururako baizik, ezta laga ere beste pertsona batzuei, nahiz eta gordetzeko izan.
Enpresa esleipendunak, kontratuaren xedapenak bete gabe, beste helburu baterako bideratu, jakinarazi edo erabiltzen baditu datuak, horien tratamenduaren erantzuletzat joko da, eta horrela berak erantzun beharko du egin dituen Iege-hausteei buruz.
[bookmark: _Toc17288234]36.- KONTRATAZIO-ORGANOA
Kontratazio organoa Garbitania Zero Zabor S.M.-ko Administrazio Kontseilua izango da. 
Prozeduraren tramitazioa aurrera eramateko Kontratazio Mahaia ahalmentzen da, bere konposaketa kontratazio organoak berak izendatuko duelarik. Azterketa, aholkularitza, proposamen eta sostengu teknikoa Kontratazio Mahaiak burutuko dutelarik.

EGINBIDEA.- Baldintza Administratiboen Agiri hau GARBITANIA ZERO ZABOR S.M.ko Administrazio Kontseiluak onartu zuen, 2019ko urriaren 4an egindako bilkuran.
Hernanin, 2019ko urriaren 4an
[bookmark: _GoBack]
[bookmark: _Toc17288235]ERANSKINAK: 
[bookmark: _Toc17288236]I.- PARTE HARTZEKO ESKAERA ORRIA
………………………...........................................................................jaunak/andereak, ………..……………………..NAN zenbakidunak, bere izenean edo, horrela bada, ………………………………… enpresaren  izenean	eta ordez, (honek	 egoitza soziala…………………………...(e)n eta CIF-IFK-zka. ..................................... duelarik)  eta ……………………….. helbide elektronikoa duenak zera
ADIERAZTEN DU:
…………………… egunean eta …………. orduan, “GARBITANIA ZERO ZABOR S.M.K IKUSKARITZA ZERBITZUA KONTRATATZEKO” abian jarri duen lehiaketan parte hartzeko proposamena jasotzen den 2 gutunak aurkeztu dituela.



………….n, 2019ko …………….en…………………an.


Aurkezlearen sinadura
[bookmark: _Toc17288237]II.- PROPOSAMEN EKONOMIKOA-EREDUA
……………………………………………….. jaunak/andereak  adinez	nagusia, ……………………...(e)n	bizi dena	eta	N.A.N-zka………………..	duena), …………………………………….(r)en	izenean 	eta	ordez	(honek	 egoitza	soziala…………………………...(e)n eta CIF-IFK-zka. ..................................... duelarik) zera
ADIERAZTEN DU:
Lehena.- Ezagutzen dituela Garbitania Zero Zabor S.M.k ikuskaritza zerbitzua kontratatzeko Administrazio-Klausula Partikularren eta Baldintza Teknikoen Agiriak.
Bigarrena.- Bere erantzukizunpean adierazten duela berak ordezkatzen duen enpresa ez dagoela, indarrean dagoen legeriaren arabera, kontratuak egiteko debeku-kasuetan sartuta, badituela behar hainbat gaitasun juridiko eta bitarteko aipaturiko lanak egiteko eta betetzen dituela kontratu honetarako eskatzen diren baldintza espezifikoak.
Hirugarrena.-	Esleipendun gertatuz gero, onarturiko Agirietako baldintza eta betebeharrei zorrotz jarraituz egingo dituela lanak.
Laugarrena.-	Aipaturiko lanak guztira prezio honetan egitera konprometitzen dela:
1) …………………………………………………………………………………………………. (letraz	eta zenbakiz) ………………………………………….....................euro/urte bakoitzeko. BEZaren % 21ari dagozkionak.


 (Data eta sinadura)


[bookmark: _Toc17288238]III.- AITORPEN ARDURATSURAKO EREDUA “A GUTUN-AZALA”
………………… jaunak/andereak  adinez	nagusia,……………………………..…...(e)n jakinarazpenetarako helbidea duena eta	……………………..…..     N.A.N-zka duenak, …………………………………….(r)en	izenean 	eta	ordez	(honek	 egoitza	soziala…………………………...(e)n eta CIF-IFK-zka. ..................................... duelarik), ………………………………………………. lehiaketan parte hartzen duenak, ……………………………………………ren aurrean 

BERE ARDURAPEAN HONAKO HAU AITORTZEN DU:
LEHENENGOA.- Ikuskaritza zerbitzua kontratatzeko prozesuan parte hartzeko asmoa duela.
BIGARRENA.- Aipatu prozeduran parte hartzeko Sektore Publikoko Kontratuen 9/2017 Legeak 140. artikuluko lehen atalean jasotako aurretiazko baldintza guztiak betetzen dituela, zehazki ondorengoak:
[bookmark: _Hlk523493825]— Sozietatea baliozki eratuta dagoela; daukan helburu soziala kontuan hartuta, lizitazioan parte har dezakeela; eta adierazpena sinatu duenak proposamena aurkezteko eta sozietatearen izenean aritzeko eskumena duela. 
— Sailkatua dagoela edo, hala badagokio, kaudimen ekonomiko, finantzario eta tekniko edo profesionaleko baldintzak betetzen dituela, agiriak Europako kontratazio-agiri bakarraren formulario normalizatuaren arabera ezarritako moduan.
— SPLKren 71. artikuluan jasotako kontratatzeko debekurik ez duela ziurtatzen du, eta zerga eta Gizarte Segurantzak ezarritako betekizunetan egunera daudela.
— Kontratuaren inguruan zuzenean edo zeharka sor litekeen edozein gorabeheratarako Espainian edozein mailatako auzitegi eta epaitegien eskumenean jartzen direla adierazten du, eta atzerrian izan ditzaketen foru jurisdikzionalari uko egiten diela. (Atzerriko enpresen kasuan).
— Jakinarazpenak egiteko posta elektronikoaren helbidea ……………………………….dela (lehentasunezko bidea izango da).
HIRUGARRENA.- Esleipendun gisa proposatua izanez gero edo berau horrela eskatua izango balitz, aitorpen honen bigarren puntuan jasotzen diren baldintzak betetzen dituela adierazten duten dokumentuak aurkezteko konpromisoa hartzen duela.
Dagokion lekuan baliozkoa izan dadin, aitorpen hau sinatzen dut

…………………………n, 2019ko, …………….rean ….n.


Aitortzailearen sinadura,


Snta.: ________________

